KOMISJONI TEATIS EUROOPA PARLAMENDILE JA NÕUKOGULE Programmi Perikles (vahetus-, abi- ja koolitusprogramm euro kaitsmiseks võltsimise eest) hindamise kohta /* COM/2013/0588 final */





KOMISJONI TEATIS EUROOPA PARLAMENDILE JA NÕUKOGULE Programmi Perikles (vahetus-, abi- ja koolitusprogramm euro kaitsmiseks võltsimise eest) hindamise kohta 1. Sissejuhatus Programm Perikles on vahetus-, abi- ja koolitusprogramm euro kaitsmiseks võltsimise eest. Programm loodi nõukogu 17. detsembri 2001. aasta otsusega 2001/923/EÜ[1] ja selle mõju laiendati ELi liikmesriikidele, kus euro ei olnud ühisrahana kasutusele võetud, nõukogu 17. detsembri 2001. aasta otsusega 2001/924/EÜ[2]. Kõnealuste alusaktide hilisemate muudatustega, mis tehti nõukogu otsustega 2006/75/EÜ,[3] 2006/76/EÜ,[4] 2006/849/EÜ[5] ja 2006/850/EÜ,[6] pikendati programmi kestust 31. detsembrini 2013. Programmi eelarve on 1 miljon eurot aastas. Käesolev teatis on lisatud programmi Perikles hindamise lõpparuandele. Hindamine on ette nähtud nõukogu otsusega 2006/849/EÜ, millega muudetakse nõukogu otsust 2001/923/EÜ ning milles on sätestatud, et 30. juuniks 2013 saadab komisjon Euroopa Parlamendile ja nõukogule programmi juhist sõltumatute asjatundjate koostatud aruande, milles hinnatakse programmi asjakohasust, tõhusust ja tulemuslikkust, ning programmi võimalikku jätkamist ning kohandamist käsitleva teatise, millele on vajaduse korral lisatud asjaomane ettepanek. Hindamise korraldas siseauditi üksus ja OLAFi hindamisüksus, keda abistas juhtrühm, kes tagas ka hindamise kvaliteedikontrolli. Juhtrühma kuulusid esindajad Euroopa Keskpangast (võltsimisvastane osakond) ja järgmistest Euroopa Komisjoni talitustest: OLAF/D5 (Herakles, Perikles ja euro kaitse), OLAF/R2 (eelarve), peasekretariaat/C1 (hindamine ja lihtsustamine) ja õigusküsimuste peadirektoraat/B2 (kriminaalmenetlusõigus). 2. Hindamise peamised järeldused Hindamise käigus analüüsiti asjakohasust, Euroopa tasandi ja üldist lisaväärtust, samuti programmi tõhusust, tulemuslikust ja jätkusuutlikkust. Hindamise järeldused ja üldtulemused olid väga positiivsed. Kindlaks on tehtud teatavad tõhususe ja tulemuslikkuse osas parandamist vajavad valdkonnad ning rõhutatud, et saavutatud tulemuste jätkusuutlikkus sõltub suures osas võimalusest jätkata programmi pärast aastat 2013. 3. Edasine tegevus Kui komisjoni ettepanekud, mis käsitlevad Euroopa Parlamendi ja nõukogu määrust, millega luuakse vahetus-, abi- ja koolitusprogramm euro kaitsmiseks võltsimise eest (programm „Perikles 2020”),[7] ning nõukogu määrust, millega laiendatakse määruse (EL) nr …/2012 (millega luuakse vahetus-, abi- ja koolitusprogramm euro kaitsmiseks võltsimise eest (programm „Perikles 2020”))[8] reguleerimisala euroalasse mittekuuluvatele liikmesriikidele, vastu võetakse, hõlmavad need enamikku soovitusi võimalike parenduste kohta. Näiteks sisalduvad ettepanekutes iga-aastane aruandlus programmi tulemuste kohta ja selgemad menetlused. Komisjon võtab käesoleva hindamise tulemusi iga-aastaste tööprogrammide kaudu arvesse ka programmi „Perikles 2020” rakendamisel. [1] EÜT L 339, 21.12.2001. [2] EÜT L 339, 21.12.2001. [3] ELT L 36, 8.2.2006. [4] ELT L 36, 8.2.2006. [5] ELT L 330, 28.11.2006. [6] ELT L 330, 28.11.2006. [7] 2011/0449(COD) – COM(2011)0913 – C7-0510/2011. [8] 2011/0446(APP) – COM(2011)0910.